Foto: Pixabay Tashuvchining fuqarolik javobgarligini majburiy sug‘urta qilish shartnomasining muddat o‘zgartiriladi, deb yozmoqda O‘zA. Prezident tomonidan 2018 yil 26 iyulda imzolangan “Iqtisodiyotning jadal rivojlanishini ta’minlashga doir qo‘shimcha chora-tadbirlar qabul qilinishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi qonunga muvofiq, endilikda yo‘lovchilarni va ularning mol-mulkini avtomobilda tashishni amalga oshiruvchi tashuvchining fuqarolik javobgarligini majburiy sug‘urta qilish shartnomasi uch oydan bir yilgacha bo‘lgan muddatga tuzilishi mumkin. Ushbu o‘zgartirish shu yilning 28 oktabridan kuchga kiradi. Eslatib o‘tamiz, hozirgi kunda tashuvchining fuqarolik javobgarligini majburiy sug‘urta qilish shartnomasi bir yil muddatga tuzilishi lozim.